Diari Oficial de la Generalitat Valenciana


Sumari del DOGV 7004, del 16-04-2013 (2013/3409)

RESOLUCIÓ de 4 d'abril de 2013, de la Conselleria d'Educació, Cultura i Esport, per la qual s'autoritza el centre privat d'Educació Secundària Escola Familiar Agrària El Campico, de Jacarilla, Alacant, per a impartir un cicle formatiu en la modalitat semipresencial o a distància.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7004

Data del DOGV
:   16-04-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/3409


Data del document
:   04-04-2013

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 4 d'abril de 2013, de la Conselleria d'Educació, Cultura i Esport, per la qual s'autoritza el centre privat d'Educació Secundària Escola Familiar Agrària El Campico, de Jacarilla, Alacant, per a impartir un cicle formatiu en la modalitat semipresencial o a distància. [2013/3409]  
1. L'expedient s'ha iniciat a instàncies del representant de la titularitat del centre privat EFA El Campico, codi de centre 86913835, que sol·licita l'autorització davant de la Direcció General de Centres i Personal Docent per a impartir el següent cicle formatiu en la modalitat semipresencial o a distància:  
  
Família professional d'Informàtica i Comunicacions: Desenvolupament d'Aplicacions Multiplataforma.   
2. La Direcció General de Formació i Ensenyances de Règim Especial va emetre, amb un informe previ favorable de la Inspecció Educativa, una proposta favorable a l'autorització del mencionat cicle en data 14 de gener de 2013, amb els condicionants següents:  
2.1. Tenint en compte l'article 5 de l'Orde de 4 de maig de 2009 i les modificacions realitzades en l'Orde 78, de 27 d'agost de 2010, en la disposició final segona, apartat 4.c:  
a) El centre haurà de disposar d'una aula virtual constituïda sobre una plataforma Moodle en una versió estable, com a mínim 1.9.X.  
Per a això, haurà de disposar d'un servidor (intern o extern al centre) que continga la plataforma Moodle, de manera que permeta l'accés fluid de l'alumnat als materials dels mòduls amb capacitat suficient per a contindre tots els materials de mòduls de tot el curs acadèmic.  
  
b) Per tal que el professorat puga realitzar correctament les seues tasques com a docents d'aprenentatge electrònic, el centre haurà de comptar amb:  
- Equips informàtics dotats amb els elements de maquinari i aplicacions de programari (eXe Learning, Wink, Cmaptools, etc.).  
- Connexió a Internet com a mínim de 4 Mb, amb la finalitat de possibilitar la col·locació fluida dels materials didàctics en l'aula virtual.  
  
c) Línia telefònica dedicada exclusivament a les hores assignades a tutories individualitzades.  
d) A causa de les característiques de les tutories col·lectives, que permetran reforçar i practicar els continguts exposats en l'aula virtual, el centre haurà de disposar d'aules equipades amb els elements necessaris per a complir les necessitats docents planificades per als diferents mòduls dels cicles que s'hi impartisquen (aula equipada amb ordinador/projector, aula informàtica, tallers específics, etc.).  
2.2. De conformitat amb l'article 11.b de l'Orde de 4 de maig de 2009, de la Conselleria d'Educació, Formació i Ocupació, per la qual es regula l'autorització i l'organització de les ensenyances de cicles formatius de Formació Professional inicial en la modalitat semipresencial o a distància en centres privats de la Comunitat Valenciana (DOCV 17.06.2009), i la modificació posterior en l'Orde 78, de 27 d'agost de 2010, en la disposició final segona (DOCV 03.09.2010), els materials didàctics hauran d'estar adaptats a esta modalitat d'ensenyança i, en este sentit, comptaran amb les següents característiques per a cada mòdul que integre el cicle formatiu:  
a) Guia de l'alumne amb la programació didàctica i la temporalització del mòdul corresponent.  
b) Hauran de facilitar-los la tutorització en línia, a través de diferents mitjans integrats en les unitats temàtiques: fòrums, xats, missatgeria interna, tallers, blogs, etc.  
c) Disposaran d'una versió imprimible i igualment comptaran amb exercicis pràctics que es puguen fer i corregir en línia.  
d) Comptaran amb activitats d'autoavaluació adaptades al contingut del mòdul.  
3. Basant-se en tot això, la Direcció General de Centres i Personal Docents, en data 26 de febrer de 2013, va elevar a la consellera d'Educació, Cultura i Esport la corresponent proposta de resolució.  
4. El centre complix el requisit d'estar autoritzat i impartint el cicle formatiu en la modalitat presencial per a la qual sol·liciten autorització en la modalitat semipresencial o a distància. El centre tindrà un límit màxim de 45 places escolars per cicle formatiu.  
Vistes la Llei Orgànica 8/1985, de 3 de juliol (BOE 159, 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE 106, 04.05.2006); l'Orde de 4 de juliol de 2008 (DOCV 5818, 31.07.2008), de la Conselleria d'Educació, per la qual es regula l'organització de les ensenyances dels cicles formatius de Formació Professional en la modalitat semipresencial o a distància en centres públics de la Comunitat Valenciana, i l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de Formació Professional inicial en la modalitat semipresencial o a distància en centres privats de la Comunitat Valenciana (DOCV 6037, 17.06.2009).  
Vista la proposta del director general de Centres i Personal Docent de data 26 de febrer de 2013 i de conformitat amb esta, i en l'exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 24 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
  
Primer  
Autoritzar el centre de Formació Professional que s'indica a continuació, atenent les característiques, ensenyances i d'acord amb els condicionants ja especificats, a impartir el cicle en la modalitat de semipresencial o a distància:  
Codi: 33487059  
Denominació genèrica del centre: centre privat d'Educació Secundària.  
Denominació específica del centre: centre d'Educació Secundaria i escola familiar agrària EFA El Campico.  
Localitat: Jacarilla.  
Província: Alacant.  
Cicles formatius que s'autoritzen d'acord amb els requeriments tècnics ja especificats:   
Família professional d'Informàtica i Comunicacions: Desenrotllament d'Aplicacions Multiplataforma.  
  
Segon  
Esta disposició tindrà efectes des de la data en què es dicta; no obstant això, els seus efectes acadèmics s'entenen referits a l'inici del pròxim curs escolar.   
  
Tercer  
Esta autorització donarà lloc a les inscripcions establides en l'Orde de 4 de maig de 2009, de la Conselleria d'Educació, en el Registre de Centres Docents de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, esta resolució esgota la via administrativa i contra esta es pot interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar de l'endemà de publicar-se en el Diari Oficial de la Comunitat Valenciana.  
  
València, 4 d'abril de 2013  
  
La consellera d'Educació, Cultura i Esport,  
MARÍA JOSÉ CATALÁ VERDET